
Gobierno di Aruba a tuma nota di e caida di Gabinete Rutte 
IV. Prome Minister Evelyn Wever-Croes despues di a wordo 
informa di e noticia aki, a tuma contacto cu su homologo 
Premier Rutte pa principalmente desea e y Hulanda forsa. 


Prome Minister tawata den contacto cu Secretario di Estado 
Alexandra van Huffelen na unda cu sefiora van Huffelen a 
informa Prome Minister di caida di Gabinete Rutte IV y nan 
ta un gobierno demisionario awo. Secretario di Estado Van 
Huffelen a expresa cu e lo sigui traha pa sigui yuda Aruba. 
Den nomber di Gobierno di Aruba, Prome Minister a desea 
Secretario di Estado van Huffelen hopi forsa y exito. 


Desacuerdonan den e partidonan di coalicion a duna luga na 
caida di e gobierno Hulandes. E tema cu a tene e partidonan 

NADA LO CAMBIA PA ARUBA POR LO PRONTO 

den coalicion dividi, ta e tema di asilo, cu ta un tema hopi dificil 


y delicado. Esaki, Prome Minister a indica, ta un reto conoci 
tambe aki na Aruba. 


Se 


Prome Minister a enfatisa cu apersar di e desaroyonan di 
gobierno y politica na Hulanda, pa cu Aruba, nada lo cambia 
por lo pronto. E siman cu a pasa, Gobierno a reuni cu Secretario 
di Estado van Huffelen durante su bishita cortico na Aruba y 
lo sigui na mesa pa negocia e refinanciamento di e debe di 
Covid. 


“Gobierno lo sigui e desaroynan na Hulanda di cerca. Mi ta 
desea e gobierno demisionario forsa pa atende e retonan di 
gobernacion y cu e campaña electoral”, Prome Minister Evelyn 
Wever-Croes a expresa. 

Prome Minister Evelvn Wever-Croes: 
Den maneho di ATA pa promove Aruba internacionalmente 


PROME MINISTER TA WORDO ENTREVISTA PA 
E REVISTA RENOMBRA FORBES 


ZA AT RA 


Aruba Turism Autorithy, ATA, den un maneho pa promove 
Aruba internacionalmente, a trece e Periodista sefiora Natalia 
Gomez Navarette di Mexico. Sefiora Gomez Navarette ta skirbi 
pa e parti di Latino America pa e revista renombra FORBES. 
Sefiora Gomez Navarette a haci diferente entrevista cu 
diferente persona riba varios topico di Aruba especialmente cu 
e meta pa promove Aruba como un destino vacacional. Tambe 
Sefiora Gomez Navarette a entrevista diferente hende muhe 
den posicion clave na nos pais, hende muhe guiando nos pais 
y empoderando hende muhenan den nos pais. Esaki tawata 
tambe e highlight di su entrevistanan. 


Diahuebs, Sefiora Gomez Navarette hunto cu un representante 
di ATA, a bishita Prome Minister Evelyn Wever-Croes na su 
oficina na Bestuurskantoor na unda cu a hiba conbersacionnan 
intenso di e trabou di e lider maximo di nos pais y e retonan 
pero sigur tambe e satisfaccion di ta den un posicion pa no 
solamente empodera hende y muchanan muhe, pero den e 


posicion pa hiba nos pais den recuperacion y progreso na 
bienestar di henter comunidad. 


Como e prome Premier femenino di nos pais, e deseo di Prome 
Minister semper ta pa esaki habri porta pa inspira mas hende 
muhe den nos comunidad pa haci e extra esfuerso pa logra 
cosnan grandi pa nan mes y pa nos pais. Como hende muhe, 
nos por logra hopi cos mientras cu nos sigui haci tur esfuerso 
y insisti pa yega na posicionnan clave y brinda oportunidadnan 
na demas hende muhe como tambe na hende homber pa logra. 


Ainda no ta conoci ki dia e edicion di Aruba di esnan cu a 
wordo entrevista lo sali den e revista FORBES, pero si ta sigur 
cu esaki lo promove nos isla grandemente como un destino 
pa turistanan bin pasa nan vakantie y contribui asina tambe 
na e economia di nos pais. Prome Minister ta gradici Sefiora 
Gomez Navarette y ATA pa e oportunidad y pa promove nos 
pais mas ainda. 

ISTA PA UN DIA 


E comision ya caba ta preparando e siguiente proyecto pa nos muchanan 


E ultimo edicion di ‘Periodista pa un Dia 2023' a tuma luga 
den un atmosfera diferente na unda cu nos priodistanan 
hoben a haya un recorido na nos planta nacional, TeleAruba. 
E team di TeleAruba y di Prensa Gobierno a ricibi e muchanan 
compaña pa nan mavornan. Despues di 5 siman den juni na 
unda cu nos muchanan por a siña hopi di e trabou di prensa 
na Aruba, scuchando experencianan di periodistanan conoci 
di TeleAruba, na unda cu tambe e muchanan por a siña di e 
trabou di presentadora di Conferencia di Prensa di Gobierno 
señora Sandra Croes, como tambe haci preguntanan na 
Prome Minister Evelyn Wever-Croes den mesun setting cu 
usualmente un conferencia di Prensa di Gobierno di Aruba ta 
tuma luga, diabierna ultimo, e muchanan por a siña mas di tur 
loke ta pasa na nos planta nacional. 


Pa e muchanan tawata hopi impresionante pa wak tur ekipo 
cu TeleAruba tin pa presenta noticia pa nos comunidad. Nan 
a sinta den e estudio na unda tur anochi noticia ta sali pa nos 
pueblo. E muchanan a saca potret y por a mira y siña con 
un edicion di Telenoticia ta wordo haci. Cu esaki, TeleAruba 
a duna henter e Proyecto ‘PERIODISTA PA UN DIA' 2023 un 
toke mas profesional. Y riba e ultimo dia, señora Angie Dirks 
y señora Jenniree Dirks tambe a join pa mustra e muchanan 
di tur e trabou y preparacionnan cu ta wordo haci prome y 
durante e noticiero. 


Prome Minister ta gradici tur esnan cu a haci e proyecto aki 
un exito asina bunita. Un danki na TeleAruba cu a partner 
cu Gobierno den un proyecto asina bunita y educativo. Na 
na Director di TeleAruba señor Giovanni Kock cu a brasa e 
Proyecto aki hunto cu Gobierno. Danki na e periodistanan di 
TeleAruba cu a tuma tur tempo pa splica nos muchanan mas 
di e trabou aki: señor Andrew Vrolijk, señor Aldrick Werleman, 
Señor Patrick Everon, señora Alejandra Forero y señora 
Siomara Everon. 


Un danki na Sandra Croes, presentadora den Conferencia 
di Prensa di Gobierno di Aruba, kende a duna e muchanan 
consehonan valioso di e trabou cu eta haci den cada conferencia 
di prensa di Gobierno y especialmente pa semper stima nan 
trabou y cu dedicacion pa asina nan por tin resultadonan feliz. 


Prome Minister ta gradici tambe tur e mayornan pa permiti 
nan yiunan participa y a coopera pa asina e Proyecto a bira 
uno exitoso. Especialmente, Prome Minister ta gradici nos 
muchanan cu a participa sin miedo y cu hopi entusiamso y 
haci nan preguntanan na nos mandatario. 


Prome Minister muy en especial, ta gradici e Comision 
Periodista pa un Dia, bou guia di señora Joally Croes, cu hunto 
cu un ekipo dinamico, a haci e proyecto aki no solamente 
posibel den un tempo di preparacion hopi cortico, pero uno 
hopi exitoso. E comision ya caba ta preparando e siguiente 
proyecto pa nos muchanan pronto lo anuncia mas tocante 
esaki. “Danki di curason, boso ta tremendo”, Prome Minister 
a expersa. 


“Mi ta spera cu e proyecto aki inspira nos muchanan pa ta mas 
consciente di e importancia di e trabou di prensa na Aruba y 
cu den futuro nos tin mas periodistanan prepara pa sigui haci 
e trabou importante di periodismo”, Prome Minister Evelyn 
Wever-Croes a expresa. 

Durante conferencia di prensa dialuna mainta, Minister Arends 
a informa comunidad di Aruba ariba e taskforce cu a wordo 
institui pa mantene e maneho pa loke ta trata UTV/ATV y otro 
sorto di vehiculonan. 


Na Aruba nos por wak diferente vehiculonan di motor circulando 
nos careteranan, pa garantisa orden ta necesario pa varios 
departamento v instancia traha hunto. Pa es motibo dia 30 di 
maart 2023 a institui e taskforce cu ta consisti di Departamento 
di Transporte Publico(DTP), Korps Politie Aruba (KPA), Dienst 
Technisch Inspectie (DTI), Departamento di Impuesto (DIMP), 
Aruba Tourism Authority (ATA) y Ministerio Publico (OM). 


E meta di e taskforce ta pa garantisa e cumplimento di ley y 
reglamentonan relaciona cu UTV, ATV, y otro sorto di vehiculo di 


Mill Arenda 


MINISTER 


motor manera entre otro step electrico 
y Segways, a traves di un enfoke multi 
disciplinario. Tambe lo percura pa un 
maneho(handhavingsbeleid) relaciona 
cu velocidad, keuringsbewijzen, recibo 
di pago, impuesto di vehiculo di motor, 
standard di conducta (gedragsnormen) 
y permisonan/vergunning necesario 
di e vehiculonan di motor menciona. 
i Esaki ta pa trece orden den trafico pa 
limita e risiconan cu e vehiculonan aki 
ta trece cu ne manera accident, lesion 
fil y dañonan. Tambe a wordo menciona 
BA cu control riba e problematica di auto di 
huur cu A-nummerplaat lo wordo atendi 
cu ne. 


E taskforce ta encarga pa ehecuta 
un maneho eficaz y eficiente unda lo 
tene na cuenta cu e gran mayoria di 
e usuarionan ta consisti di turista, y lo 
aplica cu severidad amigabel. 


Den luna di augustus lo bai over na e fase di conscientisacion 
unda lo tene sesion informativo cu stakeholders y despues lo 
cuminsa cu accion. Cu esaki ta referi cu 'handhavingsbeleid' lo 
wordo implementa den forma di control, multa si acaso cu no 
ta cumpli cu ley y reglamento y si ta necesario vehiculonan lo 
wordo baha for di caminda publico. 


Ta duna oportunidad na doñonan di vehiculonan pa cuminsa 
na regla tur nan documentonan manera ley ta stipula. "E ta un 
responsabilidad cu comunidad di Aruba ta comparti ora ta trata 
di siguridad den transporte publico, y nos tur tin cu haci di nos 
parti pa garantisa esaki,' Minister Arends ta termina. 


MINISTER DI FINANSA XIOMARA MADURO A 

BRINDA SPLICACION RIBA E PREOCUPACION DI 
GREMIO COMERCIAL RIBA 'HANDELSGOEDEREN' 


Y 'VERREKENING' 


Diaranson Parlamento di Aruba a trata e Ley di BBO na 
frontera, un reunion cu a hiba un debate largo entre Gobierno y 
Parlamento. Den oranan laat di marduga e ley a wordo aproba 
cu 11 voto na fabor y 9 en contra. 


Tabata prome cu merdia cu e reunion a inicia na unda Minister 
di Finansa Xiomara Maduro a duna un update pa locual ta trata 
e preocupacionnan cu gremionan trece dilanti. E dia prome cu 
e reunion, AFBA, AHATA y ATIA a manda carta pa Parlamento 
cu algun preocupacion y Minister Maduro a contesta nan di 
biaha y a comparti esaki cu Parlamento, pa asina Parlamento 
por tabata tin un bista completo cu tur informacion y splicacion 
necesario con Gobierno a trata pa locual ta e preocupacionnan 
di gremionan. 


Minister di Finansa a informa cu den luna di juni Departamento 
di Impuesto y Departamento di Aduana a tene un total di 23 
session cu karakter practico pa brinda informacion riba e 
concepto di ley di BBO na frontera, y demostra con e sistema 
automatisa na DIMP y Aduana lo traha den practica ora e ley 
bay na vigor. Durante e sessionan e gremionan a trece nan 
preocupacion y preguntanan dilanti. Tin dos punto cu a resalta 
cual ta e discripcion di 'handelsgoederen' y 'verrekening' cu ta 
e proceso di restitucion di impuesto. 


Pa locual ta 'handelsgoederen,' e mandatario a splica cu aki ta 
trata di tur producto cu ta wordo importa cu e meta pa wordo 
bendi. Tur producto cu wordo importa cu e meta pa wordo re- 
bendi tin derecho di deduccion. Pa locual ta e deduccion pa 
e sector di Food & Beverage, e mandatario a splica cu esaki 
lo wordo regla apart den un Decreto Ministerial cu ta wordo 
publica apart den e dianan nos dilanti. 


Riba e preocupacion riba e proceso di restitucion di impuesto, 
gremio a indica cu nan no ta haya esaki ‘fair’ debi cu nan tin 


miedo cu esaki lo afecta nan cash-flow. Minister di Finansa a 
splica cu e parti di 'verrekening' den e ley di BBO na frontera, 
ta forma parti di e 'tools' cu DIMP ta dispone pa asina por 
atende cu cumplimento, 'compliance' cu impuesto. Sin e 
derecho di DIMP pa 'verreken,' e ora un parti di e sistema pa 
cobra impuesto ta wordo debilita. E mandatario ta splica cu 
mester tene na cuenta tambe cu Pais Aruba mester por cumpli 
tambe cu e reglanan intermacional di impuesto. Aruba no por 
just cambia e sistematica di cobransa di impuesto djies pa ta 
complaciente y permiti evacion di impuesto. Pa e motibonan 
aki, Minister Maduro a indica cu no por acomoda comercio pa 
locual ta e punto di 'verrekening'. 


E mandatario di finansa a sigui splica cu pa locual ta trata 
cumplimento di comercio, cifranan ta mustra cu negoshinan cu 
ta importa productonan aki na Aruba tin un suma di 6.2 mivon 
florin habri na impuesto. E falta di cumplimento aki tambe ta 
afecta e 'cash flow' di e caha di Gobierno. Ta fondonan cu 
Gobierno mester pa asina por inverti den ensefiansa, pago di 
pensioen, ofrece servicio na pueblo ...etc...etc. Si pa vega na 
fondo Gobierno mester bav presta placa, esaki ta trece gasto 
di interes cune cu tambe ta subi gasto di gobernacion di nos 
Pais. 

MINISTER XIOMARA MADURO TA INVITA PA SINTONISA 
E PROGRAMA INFORMATIVO 'PAPIAMENTO: HERENCIA 
CULTURAL DI SCLAVITUD' — DI DOS PARTI 


Presenta pa e neerlandica, papiamentista v sociolinguista Dr. Jovce Pereira 


Minister di Cultura Xiomara Maduro ta informa cu den cuadro 
di e serie di programa pa informa comunidad riba historia di Min 
sclavitud di nos Pais, 


Ministerio di Cultura ta presenta e di dos parti di e programa mi 
informativo ‘Papiamento: herencia cultural di sclavitud'. pro” 
Durante e programa aki, e neerlandica, papiamentista V È 


sociolinguista Dr. Joyce Pereira lo comparti cu nos e desaroyo 
di nos idioma Papiamento for di tempo di catibo, e efecto di 
colonisacion riba Papiamento y e beneficio di Papiamento 
como idioma di instruccion den ensefiansa. 


E di dos parti di e programa informativo ‘Papiamento: herencia 
cultural di sclavitud’, lo pasa dialuna awor dia 10 di juli pa 
7'or di anochi na Telearuba y diamars dia 11 di juli pa 8'or di 
anochi na Diario TV. Minister Maduro ta extende un invitacion 
pa sintonisa e programa aki. 


MINISTER DI FINANSA Y CULTURA, XIOMARA 
MADURO TA GRADICI GRUPO ‘SODO Y CUERO' 
PA NAN PRESENTACION DEN CUADRO DI E ACTO 
DI 'CONMEMORACION DI 160 ABOLICION DI 
SCLAVITUD DEN REINO HULANDES” 


Riba 1 juli 2023, Gobierno di Aruba a organisa un 
acto conmemorativo en conexion cu 160 aña di is 
abolicion di sclavitud den Reino Hulandes. E meta 
tras di e evento tabata pa para keto y reflexiona riba 
e pasado di sclavitud na Aruba y tambe pa honra nos 
antepasadonan cu a biba y experencia e periodo aki. 
Un otro aspecto importante cu Gobierno di Aruba kier 
a ilustra riba e dia historico aki ta nos herencianan 
cultural manera tradicionnan, custumbernan y musica 
cu a origina durante e temporada di sclavitud. Un 
ehempel di influencia Africano cu ta biba ainda den 
nos comunidad y cu ta forma parti di nos cultura ta e 
musica di tambu. Pa e motibo aki, Minister Maduro a 
haya importante pa tabatin presentacion di tambu di [f 
Aruba pa cu e ocasion. 


Publico presente tabatin e honor di a wordo deleita pa life rik EZ AN 
e grupo ‘Sodo v Cuero' prome cu e inicio di e programa aia E ni Panemas sa pa Vicente Ras. 


oficial di e acto conmemorativo. Sodo y Cuero a presenta 
diferente cantica di varios artistanan di Aruba manera nos 
mama di cultura Bernadina Growell dfm y tambe e composicion 


Minister Maduro kier a gradici e grupo ‘Sodo y Cuero' pa nan 
presencia y contribucion valioso riba un dia historico pa nos 
pais y tambe pa mantene un parti di nos cultura musical bibo. 

presenta durante e acto di 'Conmemoracion di 160 aña di abolicion di 
sclavitud den Reino Hulandes' 

Durante e acto conmemorativo di 160 afia di abolicion di 
sclavitud den Reino Hulandes riba 1 juli ultimo organisa pa 
Gobierno di Aruba, tabatin diferente presentacion y discurso 
pa reflexiona riba nos historia di sclavitud y su nificacion como 
tambe impacto riba nos comunidad. Un di e obranan cu a 
wordo presenta tabata e poema "E Pleki Shinishi di Sclavitud” 
di poeta Marilis Becker, ganado di Poeta di Patria 2022 y prome 
finalista di Poeta di Patria 2023. E obra a duna un bista, conta 
di diferente suceso como tambe storia di esnan esclavisa 
durante e periodo di sclavitud riba nos isla. 


E poema a toca riba e historia unico di sclavitud na Aruba y a 
duna un bista riba diferente punto manera e aspecto financiero 
di e negoshi di sclavitud, e mescla entre colonista Europeo, 
esclavo descendiente di West-Africa y e poblacion Amerindio. 
Tambe, storianan di maltrato, resistencia y resilencia a wordo 
comparti. E obra a conta storia di diferente esclavo manera Sara 
Leon, Juan Cristoba Rutzeil, Djan Everon, Virginia Dementricia 
Gaai, Florencio Theodoor Bikker y Bicento Marten Bremer. Por 
ultimo, e obra a refleha riba e perseverancia di nos hendenan 
despues di e temporada di abolicion di sclavitud na Aruba. 
Descendiente di catibo manera Dun Dun Ecurv y Dada Picus a 


7 e 
bira miembronan prominente y exitoso den comunidad. Marilis 
Becker a termina su obra cu e mensahe cu como pais nos ta 
conoci pa nos resilencia, e importancia di sa mas tocante nos 


historia y cu danki na e lucha di nos ancestronan cu a surpasa 
e retonan enfrenta nos ta un pais fuerte y resiliente. 


Minister Maduro kier a gradici Marilis Becker pa su presentacion 
y contribucion na conta storianan di un periodo y historia 
ainda relativamente desconoci riba nos isla. Pa nos sa for di 
unda nos ta bin, compronde nos presente y fiha riba un miho 
futuro ta importante pa no solamente conoce nos historia y su 
sucesonan pero tambe esnan cu a forma parti e periodo aki. 
Ta importante pa nos conta storia y na e manera aki duna un 
cara na nos ancestronan y reconoce como tambe honra nan 
experencia, lucha y resilencia. 


PREsIDENTE DI URRANIA PRESIDENTE VOLODIMIR ZeLENSKV 

Durante reunion publico pa trata BBO na frontera: 


MINISTER MADURO DI FINANSA A DESBARATA E 
MOCION DI DESCONFIANSA CU PARLAMENTARIONAN 
MANSUR, CROES V DO NACIMENTO A PRESENTA 
CONTRA SU PERSONA 


Tur rapport ta mustra e mehoracion den finansa publico cu e 
mandatario ta responsabel p'e 


Durante e reunion di tratamento di e Ley di BBO na frontera 
den Parlamento, Parlamentarionan Mansur, Croes y Do 
Nacimento a presenta un mocion di desconfiansa contra 
Minister Maduro di Finansa. E mandatario a repasa cada un 
consideracion y a desbarata cada un di e ponencianan aki treci 
dilanti pa e Parlamentarionan ariba menciona. Tur rapport ta 
mustra e mehoracion den finansa publico cu e mandatario ta 
responsabel p'e. 


Den e mocion e Parlamentarionan a tilda Minister Maduro di 
ta nenga di incorpora preocupacionnan di gremio comercial 
den e Ley di BBO, siendo cu e mandatario na comienso di 
e reunion publico a splica na placa chikito kico tur a haci cu 
e preocupacionnan treci dilanti. A tilda e mandatario tambe 
di ta nenga di splica Parlamento riba e gastonan di interes 
creciente, siendo cu Minister Maduro tur kwartaal ta manda 
un 'Uitvoeringsrapportage' pa Parlamento cu tur informacion 
financiero, na mas di un ocasion a splica den reunionnan 
publico y di comision den Parlamento, y tambe via conferencia 
di prensa ta duna update di finansa publico. Ta tilda Minister 
Maduro di a perhudica e sistema financiero door di saca 400 
miyon na likides, y esey tambe no ta cuadra cu realidad, ya cue 
mercado tin likides y Minister Maduro a traha conforme conseho 
duna pa Banco Central di Aruba. Segun e Parlamentarionan, 
Minister Maduro a subi gasto y pasa medida so, siendo cu den 
rapport reciente di Banco Central, 


rapportnan di IMF, Standard and Poor's, Fitch y CAFT ta 
raporta e mehoracion di Aruba su finansa publico na man di 
Minister Maduro di Finansa. 


Diferencia di opinion por existi, ma hecho ta mustra si cu 
ta Minister Maduro a yuda percura pa Aruba por a surpasa 
un pandemia te cu awe nos ta un Pais cu ta creciendo 
economicamente. Ta bou su responsabildad awe Aruba ta 
conoce presupuesto entrega na ora na Parlamento. Minister 
Maduro ta e Minister di Finansa cu ta presentando presupuesto 
cu surplus na Parlamento. Ta e mandatario aki a cuminsa 
reduci e debe nacional di nos Pais. Ta bou liderasgo di Minister 
Maduro di Finansa, rapportnan financiero y economico, 
manera di IMF, Fitch, Standard and Poor's ....etc ta papiando 
positivo di e forma con ta manehando nos Pais. Mas reciente 
por mira cu ta na man di Ministrer Maduro, Parlamento ta 
conoce un Nota di Comienso di Afia, 'Voorjaarsnota,' cu ta 
fortifica e 'budgetrecht' di Parlamento. Ainda tin mas muestra 
di e pasonan cu Minister Maduro tabata tin curashi pa tuma 
den e bon direccion pa asina stabilisa e situacion financiero 
di Aruba. Anto si sabiendo tur esaki, ainda Parlamentarionan 
Mansur, Croes y Do Nacimento kier presenta un mocion di 
desconfiansa contra Minister Maduro di Finansa, anto e ora 
nos tur mester wanta nos curason pa e desaster cu nan lo haci 
si un dia nan mester bira Minister di Finansa di Aruba. 


'State of the Economy' por lesa con Matie no.! 

finansa publico a mehora debi cu A ip rg 
Gobierno a baha gasto tambe. E TS) din. a CRE Santes defi 

Maduro di a pone cu 27% di nos 
hogarnan no tin suficiente entrada 


pa cubri gastonan basico, ma tur a MOCION 
lubida cu ta Minister Maduro como pal 
mandatario encarga cu finansa y 

economia di Aruba a percura pa CONSIDERANDO CU 

PARLAMENTO DI ARUBA 


Parlamento di Aruba den reunion publico no. 24 dia 5 di juli 2023 tratando e plan di belasting 


STATEN VAN ARUBA 


o, Y 

q EA 
0 Ye O 
(E) 

è, 


UST 


+ Minister di Finansas, sra. Xiomara Maduro, den su capacidad di Minister di Finansas y 
Cultura a haci Aruba e país den Caribe cu menos incentivo pa inversion debilitando 
crecemento economico y diversificacion di nos economia; 


+ Minister di Finansas, sra. Xiomara Maduro, den su capacidad di Minister di Finansas y 
Cultura no tin e vision necesario ni tampoco un plan di accion creibel pa reposiciona nos 
pais financieramente y brinda comodidad financiero na tur Arubano. 


37.000 trahador por a tene nan 
cupo di trabou pa asina nan por a 
surpasa e pandemia. Den e mocion 
a tilda Minister Maduro di a haci di 
Aruba e pais cu menos incentiva 
economico den Caribe, siendo 
cu investigacion di Economisch 
Bureau Amsterdam ta mustra cu 
Aruba ta e Pais na di prome luga 
cu clima di inversion favorabel den 
Caribe. Por ultimo a tilda Minister 
Maduro di no tin vision pa drecha 
nos finansa publico, siendo cu 


e Minister di Finansas, sra. Xiomara Maduro, den su capacidad di Minister di Finansas y 
Cultura a nenga di incorpora preocupacionnan di gremionan comercial, sindical y 
otronan den e ley di Belastingsplan 2023; 


e Minister di Finansas, sra. Xiomara Maduro, den su capacidad di Minister di Finansas y 
Cultura a nenga di informa Parlamento debidamente di e aumento den gastonan di 
interes riba refinanciamento di debenan existente cu lo tin consecuencia negativo pa 
futuro generacionnan y perhudica e solvencia di nos finansas publico; 


e Minister di Finansas, sra. Xiomara Maduro, den su capacidad di Minister di Finansas y 
Cultura a reduci grandemente e posibilidad pa crecemento economico awor y pa hopi 
aña den futuro door di retira mas cu 400 miyon florin di likides for di nos sistema 
financiero; 


Minister di Finansas, sra. Xiomara Maduro, den su capacidad di Minister di Finansas y 
Cultura a demostra un falta di consenshi pa cu bienestar di nos pueblo door di sigui hisa 
gastonan di gobierno mientras e ta impone mas medida ariba nos pueblo cu ya caba ta 
sufriendo aumento den gastonan di bida exorbitante; 


Minister di Finansas, sra. Xiomara Maduro, den su capacidad di Minister di Finansas y 
Cultura a permiti e situacion financiero di mas cu 27% di nos hogarnan deteriora cu nan 
entradanan no ta yega pa cubri nan gastonan basico; 


TA DICIDI 


+ Pa pone un fin na e confiansa cu Parlamento tin den Minister di Finansas pa a empeora 
nos finansas publico perhudicando solvencia di nos pais y tur su implicacionnan, 


Y ta pasa pa orden di dia. 

Den cuadro di e mehoracion di e calidad di cuido v servicio na 
Aruba Minister di Turismo y Salud Publico sr. Dangui Oduber ta 
comparti cu pueblo cu diahuebs siman pasa a sera un acuerdo 
historico. Pa prome biaha henter e sector di cuido a bin hunto v 
firma un acuerdo pa locual ta e direccion cu kier hiba nos cuido 
medico den futuro. Tur esaki ta pa salvaguardia e fondo di 
AZV, pa asina nos por keda ofrece un seguro medico general 
na tur e aseguradonan. 


Minister a menciona cu locual ta hopi importante den e acuerdo 
di cuido ta cu e cuadro financiero a keda determina. Esaki ta 
e presupuesto cu lo por traha cune pa e afianan binidero. Pa 
percura pa den e presupuesto tin e financiamento necesario 
pa haci inversionnan den e sector di cuido medico. 

E mandatario ta splica cu den su maneho ta percura pa mehora 
e calidad di cuido v servicio. Percura pa haci inversionnan 
continuo den cuido medico, percura pa baha e lista di espera, 
enfoca hopi den prevencion den salud. Por ultimo trata na 
mantene e gastonan di AZV manehabel pa asina mantene un 
fondo di AZV cu ta sostenibel. 

Den e cuadro financiero cu a keda determina lo bav tene 
cuenta cu tur e prioridadnan manera a ser discuti v acorda 
hunto cu henter e sector di cuido medico. Minister Oduber a 
sefiala cu un di e prioridadnan na e momento aki ta pa reforsa 
nos prome linea di cuido. Tambe mester percura pa soluciona 
problema den e cuido di emergencia, intensifica e esfuersonan 


MINISTER 


pa trata condicionnan relaciona cu nos estilo di bida. Tambe pa 
tin e financiamento pa haci inversionnan necesario den cuido 
medico. 


Minister Oduber ta splica cu ta hopi importante pa mehora e 
prome linea di cuido. Pa es motibo ta bav percura pa busca 
mas dokternan di cas. Ta bay bin cu estudio di huisarts aki na 
Aruba cu ta bav wordo co-financia pa Hulanda, e mandatario ta 
contento di por bisa cu e acuerdo cu Hulanda va ta un realidad. 
AruBIG tambe tabata un logro historico cu ta bav vuda den 
mehora nos prome linea di cuido. 

Minister Oduber ta sigui traha pa cumpli cu e compromiso 
cu e tin pa cu e pueblo di Aruba. Pa sigui traha pa mehora 
e calidad di cuido v servicio den su totalidad. Pa asina por 
ofrece un mihor servicio na tur e aseguradonan. Lo bav sigui 
haci inversionnan den cuido medico, sigui inverti den HOH v 
ImSan. Ta bav enfoca mas awor riba turismo medico. 

Minister Oduber ta convenci cu e acuerdo cu a wordo firma 
conhuntamente cu e sector di cuido lo bav duna e resultadonan 
desea. Cu ta pa mehora e calodad di cuido v servicio pa tur 
aseguradonan. 


Finalmente Minister Oduber a gradici tur e firmantenan di e 
acuerdo aki. Danki pa a kere den e acuerdo, esaki un biaha 
mas ta demostra cu hunto nos ta logra mehora e calidad di 
cuido v servicio pa tur e aseguradonan. 


Min 


Minister Geoffrey Wever y 

Minister Glenbert Croes: 


SER TA DUNA CONSEHO PA 
UN TRANSICION DI ENERGIA INCLUSIVO NA 
MINISTER CROE 


MINISTER WEVER Y 

Cu produccion di energia mester bin di fuentenannan mas limpi 
V renobabel, va no ta un duda. Loke si ta sumamente crucial 
pa considera ta cu tur cuidadano por participa v beneficia di e 


transicion aki. 


Riba 7 di juli, Minister di Asuntonan Economico, Comunicacion 
y Desaroyo Sostenibel, sr. Geoffrey Wever, conhuntamente 
cu Minister di Energia, Labor y Integracion, sr. Glenbert 
Croes, a ricibi un splicacion amplio riba e conseho “Inclusieve 
Energietransitie” di Sociaal- Economische Raad (SER) 


Den cuadro di desaroyo economico sostenibel y inclusivo, 
minister Wever a pidi SER conseho con pa garantisa cu tur 
grupo den sociedad, incluyendo e grupo cu ta financieramente 
mas vulnerabel por participa y beneficia di e transicion pa 
energia renobabel. 


SER a enfoca riba e principio cu tur cuidadano tin derecho di 
beneficia di e transicion, principalemente esunnan cu ta den un 
posicion financiero mas vulnerabel mirando cu e porcentahe 
cu ta bai na paga coriente a base di entrada di e grupo aki, ta 
uno relativamente halto. 


Actualmente tin mas o menos 1000 cas na Aruba cu tin un 
instalacion di solar panel, esaki ta solamente 2.6% di e totalidad 


di casnan na Aruba unda cu e mercado solar mes a mira un 
crecemento di 108% entre 2014 cu 2019 


E retonan cu SER a identifica ta e situacion financiero precario 
di hopi hogar, hopi ta esnan cu ta huur un cas y no ta doño di 
e cas, ademas hopi di e daknan di cas ta den mal condicion. 


E conseho a refleha ariba entre otro e capacidad di e grid di 
coriente pa facilita e transicion, tambe e simplificacion di e 
proceso pa por haya keuring pa solar panels y por ultimo e 
posibilidad di por haya financiamento. 


Ta conclui cu e mihor opcion pa cu energia renobabel na Aruba 
awor ta un combinacion di energia abase di solo y biento. E 
mihor opcion ta pa construi “Solar Parks” cu e gruponan di 
mas vulnerabel den nos sociedad por beneficia di dje y ta yuda 
reduci costo di bida. 


Minister Geoffrey Wever y Minister Croes ta gradici SER pa 
e conseho “Inclusieve Energietransitie”, un conseho cu lo 
contribui pa traha maneho pa asina tur grupo den nos sociedad 
por participa y beneficia di e transicion pa energia renobabel, 
cu ta un fundamento esencial pa ta un pais inclusivo y ta 
recomenda tur cuidadano pa lesa e rapport aki. 

Minister Geoffrev Wever: 


Export Week 2023: 


Diabierna 7 juli tabata e ultimo dia di 'Export Week 2023: 
Conquering New Horizons” despues cu 3 di juli ultimo minister 
Geoffrey Wever a duna inicio na esaki na Departamento di 
Asuntonan Economico, Comercio y Industria (DEACI), 


} 


Durante e siman participantenan a ricibi informacion riba e 
ultimo tendencianan di E-commerce, ‘Free Artificial Intelligence 
(Al) tools' manera ‘ads creation’ y ‘content writing”; ‘digital 
assets latest trends’; con AI por yuda bo adapta of crea un 
modelo comercial nobo; con pa distingui entre un bon y un mal 
oferta di producto; e canal adecua pa yega na bo usuarionan 
final; con pa organisa e evenementonan digital cu un sistema di 
pago cu no ta uza efectivo; ‘blockchain’; e futuro di e pagonan 
digital; y bienes digital/NFT y mucho mas. 


exprodesk prod 


“Export Authorit 


Texprodesl 


Tur e participante nan a ricibi for di minister un certificado 
di participacion como culminacion di e 'Export Week 2023: 
Conquering New Horizons' 


Export Week ta forma parti di e maneho economico di minister 
Geoffrev Wever pa facilita tavernan, workshops etc. pa 
comerciantenan hava mas conocimento v skills. 

Minister Geoffrev Wever ta felicita tur participante v tambe 
DEACI cu su unidad Exprodesk pa organisa e 'Export Week 
2023: Conquering New Horizons”. 

Esaki sigur tabata un siman sumamente interesante unda 
tabata tin hopi contenido relevante pa esnan cu a particpa na 
esaki. 

Minister Geoffrev Wever: 


ARUBA #1 DEN CLIMA DI INVERSION DEN 
REGION DI CARIBE 


EA INVEST 


Desde 2021 Economisch Bureau Amsterdam a bin ta publica 
e datos nan riba clima di inversion (“investment climate”) den 
Caribe, pa medio di di e Caribbean Investment Climate Index 
(‘CICI”). Pa di tres aña conscutivo, Aruba ta lidera e lista di 
Caribe cu e clima di inversion mas atractivo. Di tur pais riba 
e lista, Aruba a recupera mas fuerte for di e crisis di corona. 
Aunke Aruba ta number 1 riba e lista aki 3 aña consecutivo, ta 
notabel pa mira un mehoracion den e cifra di CICI. 


Minister Geoffrey Wever ta interpreta e 


di Corsou. 


“Mirando atras na diferente proyecto cu ya caba ta 
den ehecucion, unda e enfoke ta netamente riba 
e topico di facilidad di negoshi”, Minister Wever 
ta comenta. Entre otro a introduci un maneho 
pa establecimento di negoshi nobo conoci como 
“Vestigingsbeleid”, cual a reduci rekesitonan 
'red-tape' y e tempo necesario pa establece un 
negoshi. Digitalisacion tabata y lo continua di ta un 
factor importante pa sigui mehora e procesonan. E 
lo reduci gasto y tambe tempo entre aplicacion y 
entrega di permiso. 


Tambe tin promocionnan activo den exterior a traves 
di Invest in Aruba, cu ta promove Aruba como un 
“investment destination’, y e noticia di CICI sigur ta 
un confirmacion pa empresanan internacional cu 
Aruba ta un destinacion pa su inversion atractivo 
. Un trade mission recien pa Colombia tambe a 
enfoca riba e mesun tema. 


Minister Wever ta satisfecho cu continuamente ta logrando 
progreso den mehora procesonan pa lanta y haci negoshi, 
reduci bareranan, promove negoshi entre Aruba y paisnan 
cercano, crea oportunidadnan nobo pa diversificacion y facilita 
e transicion di nos economia pa uno mas sostenibel. “Noticia 
manera esun aki di CICI 2023 ta altamente aprecia”, segun 
minister Geoffrey Wever. 


noticia como un logro sumamente positivo, y 
ta un reconocemento cu Aruba ta riba e bon 
direccion ora ta trata haci negoshi y inversion. 
E index di CICI, ta cuadra tambe cu un 
publicacion recientemente di IMF, indicando 
movecion positivo den Aruba su economia, y 
en particular den e facilidad di haci negoshi 
(“ease of doing business”) cual ta conociendo 
mehoracion. 


Aruba 

Sint Maarten (Dutch part) 
Puerto Rico 

St. Kitts and Nevis 


Sint Maarten a logra calcula su cifranan pa || Pominican Republic 


di prome biaha y a sali e di dos “investment 
destination' mas atractivo den Caribe. Esaki 
tabata posibel danki na mehoracion den 


Grenada 


Dominica 
Barbados 


Jamaica 


oj] y| © 
oj B 


7 


. 
ji 

4 
JU. 


H 
4 
_ 
o 
— 


e 
Oj e 
W 


disponibilidad di datonan di Sint Maarten. 
Contrario na Aruba y Sint Maarten Corsou ta 


Trinidad and Tobago 


St. Vincent and the Grenadines 

baha for di 4 pa e di 7 luga riba e lista debi 
na e crecemento economico abou y e nivel 
abou di participacion cu a debilita e posicion 


Cuba 
Haiti 


Bron: Economisch Bureau Amsterdam (2023). 

Eday Tres 


MINISTER 


Recientemente, Minister di Ensefiansa y Deporte Endy 
Croes a atende Graduacion di Colegio Educacion Profesional 
Intermedio (E.P.I.) na ballroom di Aruba Marriott Resort & 
Stellaris Casino. Minister Endy Croes a duna un discurso y a 
felicita e 57 graduadonan di Colegio E.P.I., Unit Economia. 


Durante e ceremonia a anuncia e miho graduadonan di Unit 
Economia, esta Cassandra Donato di 4FA, Pressy Pesqueira di 
4CD, Carouna Seferina di 4DS y Jordan Lewis di 4TA y “overall” 
miho graduado di Sector Economia, Cassandra Donato. Pa 
finalisa, Minister Endy Croes ta gradici directora general Sra. 
Ankie Danker y unitmanager economia Sra. Juliette Hoftijzer y 
tur esnan cu a contribui den e logro di e graduadonan. Minister 
ta desea tur graduado hopi exito den e siguiente etapa di nan 
bida. 

Diahuebs ultimo, Minister di Ensefiansa v Deporte Endv Croes 
a atende Graduacion di E.P.B Oranjestad, Unit Tecnica na Aula 
di E.P.B. Oranjestad. Minister Endv Croes a duna un discurso 
y a felicita e graduadonan di E.P.B. Oranjestad di nivel 1, 2 y 
3 di Unit Tecnica. E afia aki un total di 100 porciento alumno di 
Unit Tecnica a gradua. Durante e ceremonia a anuncia e miho 
graduadonan di diferente nivel, kendenan ta Johnns Paredes 
Egues di Arbeidsmarkt, Juan Ofiate Rolon di Uitstroom y Aaron 
MC Kenzie di Doorstroom. 


Diahuebs anochi, Minister di Ensefiansa y Deporte Endy Croes 
a atende Graduacion di Commandant Generaal Abraham 
De Veer School na Holiday Inn. Minister Endy Croes a duna 
un discurso y a felicita e graduadonan di Abraham de Veer 
School di afia 2023. E afia aki un total di 79 porciento alumno 
a gradua. Den nos vision di Ensefiansa den Transicion 2021 — 
2025 a identifica dos pilar di vital importancia, esta PEN 2030 
y Sustainable Development Goals (SDG) cu ta e agenda 2030 
di Nacionnan Uni. 


Minister Endy Croes a indica cu esaki ta ehempel bibo di 
e cuater (4) C-nan di habilidad di siglo 21, cual ta para pa 
comunicacion, colaboracion, pensamento critico (critical 
thinking) y creatividad. Finalmente, Minister Endy Croes ta 
gradici director Sr. Erwin Lopez, unitmanager Sra. Albertina 
Albertsz y tur esnan cu a contribui den e logro di e graduadonan 
y desea tur graduado hopi exito den e siguiente etapa di nan 
estudio. 


SDG 4 ta dirigi pa crea ensefiansa di calidad cu inclusion, 
“Lifelong Learning” y duna tur alumno e oportunidad pa sifia e 
habilidad- y competencianan di siglo 21. E SDG 4 ta papia di e 
habilidad di siglo 21 y a stimula e cuater (4) C-nan, cual ta para 
pa comunicacion, colaboracion, pensamento critico (critical 
thinking) y creatividad. Finalmente, Minister Endy Croes ta 
gradici directora Jane Bueno-Hooft y tur esnan cu a contribui 
den e logro di e graduadonan y desea tur graduado hopi exito 
den e siguiente etapa di nan bida. 

MINISTER ENDV CROES TA FELICITA E 
GRADUADONAN DI AVONDHAVO- VWO 2023 


Diasabra anochi, Minister di Ensefiansa v Deporte Endv Croes 
a atende Graduacion di Avondhavo — Vwo na e ballroom di 
Embassv Suites Aruba Resort. Minister Endv Croes a duna 
un discurso y a felicita e graduadonan di Avondhavo - Vwo di 
afia 2023. E afia aki un total di 51 porciento alumno a gradua. 
Varios graduado a haya oportunidad di comparti nan testimonio 
inspirativo e anochi aki. Durante e ceremonia a anuncia e miho 
graduado, kende ta Gavriċla Bozo. 


Gavriéla tabatin hopi dificultad cu su estudio, pero asina mes 
a gradua con e miho puntonan. Avondhavo -Vwo ta un scol cu 
ta brinda un di dos oportunidad na esnan di 17 afia bay ariba 
cu no a logra haya nan diploma di havo of vwo. Finalmente, 
Minister Endy Croes ta gradici Stichting Avond Onderwijs 
Aruba (SAA), directora di Avondhavo — Vwo Sra. Nathalie 
Boekhouder, staf, docente y henter e ekipo cu a contribui den 
e logro di e graduadonan. Minister Endy Croes ta felicita tur 
graduado y ta desea nan hopi exito den e siguiente etapa di 

MINISTER ENDV CROES TA FELICITA EKIPO DI RCA 
CU E TITULO CAMPEON V EKIPO DI DAKOTA SUB 
CAMPEON DI LIGA HONOR ORO 2023 


Diasabra anochi, tabata reina un ambiente total den Compleho 
Deportivo Frans Figaroa unda a tuma luga e partido final di 
futbol Liga Honor Oro. Prome Minister di Curacao Gilmar Pik 
Pisas V Minister Endv Croes a presencia e suspenso di wega 
entre ekipo di Dakota v RCA cu a batava pa conkista e titulo 
maximo di e campeonato. Un stadion 'sold out' ven di fanatico 
pa duna sosten v apovo na nan ekipo faborito. E partido final 
ta termina cu e score di 2-1 pa ekipo di RCA cu goal anota 
pa John Silva y Albert Francis. Daniel Bricefio a score e goal 


pa ekipo di Dakota. Na final di e anochi Minister Endv Croes 
hunto cu Presidente di AVB Sr. Randolf Lacle a haci entrega di 
e medava y trofeo na ekipo campeon y sub campeon di futbol 
Liga Honor Oro. 


Minister Endy Croes ta felicita RCA cu e titulo di campeon 
V Dakota cu e titulo di subcampeon. Cu deseo, disciplina, 
dedicacion v determinacion boso a logra. Masha pabien. 

ARUBA INVITADO SPECIAL NA RECEPCION DI 
DESPEDIDA PA BURGEMEESTER KOMPIER 


Na Gemeentehuis di Venrav a tuma lugar un recepcion di 
despedida pa Leontien Kompier como burgemeester di Venrav. 
Tambe e municipio di Venrav a despedi di 'wethouder' Jan 
Jenneskens. Pa sra. Kompier esaki ta nifica tambe despedida 
dje den e funcion di burgemeester cu ela ocupa pa e ultimo 14 
afianan. Entre e grupo di invitadonan tambe tabata presente 
Minister Plenipotenciario di Aruba mr. Ady Thijsen. Esaki debi 
cu Aruba y Venray ta den proceso pa yega na un forma di 
cooperacion concreto. 


Pa es motibo ey den e programa tabata tin espacio pa Minister 
Thijsen por a dirigi algun palabra na burgemeester Kompier. 
Den su discurso sr. Thijsen a cuminsa na bisa cu den su 
maneho pa bishita municipio y provincianan pa busca forma 
di cooperacion, Venray ta e prome municipio cu ela bishita. ‘Mi 
a keda ricibi na un manera sumamente caluroso. Mi a sintimi 
mesora na cas. Desde e prome encuentro aki na Venray mi 
a mira den Leontien Kompier un persona cu hopi amor pa e 
sector publico. Tambe tabata bisto desde e prome dia cu lo 
bai sondea posibilidad di cooperacion entre Venray y Aruba. 
Hopi liher a bin riba e sector di apicultura. E hecho cu esaki ta 
hopi conoci na Venray a pensa di usa e experticio aki pa yuda 
engrandese e sector di apicultura na Aruba. Mientrastanto nos 
a drenta den contacto cu Universidad di Wageningen y durante 
di mi bishita di trabao na Aruba mi a hiba combersacion cu un 
di e imkernan mas grandi na Aruba. E informacion cu nos a 
ricibi for di e combersacionnan aki lo mester duna caminda pa 
cana pa mira con e sector aki na Aruba por wordo hisa na un 
nivel aun mas profesional,' asina Minister Thijsen a bisa. 


“Nos a papia aki na Venray tambe di un exposicion comun riba 
Carnaval. Tanto Venray y Aruba conoce un tradicion largo di 
celebracion di Carnaval. E similaridadnan aki nos kier trece 
hunto den un manifestacion comun di nos balornan cultural. 
No ta pornada cu na 2024 Aruba ta celebra 70 aña di Carnaval 
y ta e momento adecua pa e poblacion di Venray y vecindario 
cera conoci cu un pida tradicion Caribense,' segun sr. Thijsen. 


A 

E dil 
E mandatario a bisa di e ultimo lunanan a yega na conoce 
Leontien Kompier como un persona cu tin un cariño inmenso 
pa Aruba. Un persona unico y particular, segun sr. Thijsen, cu 
na e ocacion special aki, a conduci pa cu den nomber di Aruba 
duna burgemeester Kompier un regalo special. ‘Nos regalo ta 
un pintura di e artista Arubiano Elvis Tromp y cu ta ilustra un 
paisahe Arubiano, unda bo ta mira un cas tipico, e conocido 
mata di Divi Divi y cadushi cu ta caracteristica pa Aruba. Mi ta 
spera cu e cuadra aki lo haya un lugar special den bo hogar 
como un recuerdo na e contacto corto, pero intensivo entre mi 
persona y bo persona. Un contacto cu sigur no ta caba akinan,' 
asina Minister Thijsen a bisa. 


Despues di su discurso Minister Thijsen a haci entrega 
di e regalo na burgemeester Leontien Kompier di Venray. 
Burgemeester Kompier di su banda a gradici Minister Thijsen y 
Aruba pa e bunita regalo y palabranan expresa na su persona. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


